section_heading: Povijest
paragraph_text: Na tržištu se pojavio 1984., a iako je bio prvotno zamišljen kao nasljednik računala ZX Spectrum, bio je usmjeren poslovnim ljudima i hobistima. Originalno je zamišljen 1981. pod kodnim imenom ZX83, i to kao prijenosno računalo za poslovne ljude s ultra tankim zaslonom. Obzirom na kašnjenja u razvoju, ZX83 mijenja ime u ZX84, a na kraju je postalo jasno da od prenosivosti neće biti ništa, pa je QL na kraju postao stolno računalo.